ერაყელები
ერაყელები (არაბული: العراقيون ʿირაქიუნ, ქურთული: گه‌لی عیراق ირაქიან, არამ. ܥܡܐ ܥܝܪܩܝܐ ʿირაქაია, თურქ. Iraklılar ირაკლილარ) — თანამედროვე ერაყის მოქალაქეები. სასანიანების იმპერიის (224-637 წწ.) შემდეგ მესოპოტამიის მოსახლეობის უმეტესობას არაბები შეადგენენ. დღევანდელი ერაყის ტერიტორიაზე სასაუბრო ენას I-II საუკუნეებში არაბას სამეფოში, ხოლო III საუკუნიდან ალ-ჰირაშიც არაბული წარმოადგენდა. მესოპოტამიაში არაბები ძვ. წ. III საუკუნეში სელევკიდების სახელმწიფოს დროიდან გამოჩნდნენ. ძვ. წ. VIII საუკუნეში ჩრდილოეთ ერაყი ტერიტორიაზე არაბული უმცირესობის ენას წარმოადგენდა. VIII საუკუნიდან, მუსლიმების მიერ ირანის დაპყრობის შემდეგ ერაყელი მუსლიმების ძირითადი სასაუბრო ენა გახდა არაბული. ერაყის ქურთი მოსახლეობა ცხოვრობს ერაყის ჩრდილო-აღმოსავლეთ რეგიონში, კონკრეტულად ტიგროსის ზემო წელის აღმოსავლეთით ზაგროსის მთიანეთში. თანამედროვე გენეტიკურმა კვლევებმა აჩვენა, რომ ერაყის არაბები და ქურთები წარმოადგენენ შორეულ მონათესავე ეთნიკურ ჯგუფებს. არაბული და ქურთული არის ერაყის ოფიციალური ენები.